মাইকেল ওলিস
মাইকেল আকপোভি ওলিস (ইংরেজি: Michael Olise; জন্ম: ১২ ডিসেম্বর ২০০১; মাইকেল ওলিস নামে সুপরিচিত) হলেন একজন ইংরেজ–ফরাসি পেশাদার ফুটবল খেলোয়াড়। তিনি বর্তমানে জার্মান ক্লাব বায়ার্ন মিউনিখ এবং ফ্রান্স জাতীয় অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন। ২০১৯ সালে, ওলিস ফ্রান্স অনূর্ধ্ব-১৮ দলের হয়ে ফ্রান্সের বয়সভিত্তিক পর্যায়ে অভিষেক করেছেন।